《万寿寺避暑读书》
宋代·赵孟坚

梵寺斋殿深，屋古洞阴冷。
火云自空飞，此地暑尽屏。
乍至心已清，坐久体如冰。
官清务乃简，居易事亦省。
是为臭味同，玉碎金无矿。
萧闲日追随，论辩当修省。
展书相对读，佳处击节猛。
舆{上白下士}谓前兹，文会无计盛。
觞咏直寄耳，沈湎夫岂肯。
过从奚厌密，交通久尔敬。
无令数斯疏，此语共知警。

作者简介：中国南宋画家。生于庆元五年（1199），卒于景定五年（1264），一说卒于咸淳三年（1267）。字子固，号彝斋；宋宗室，为宋太祖十一世孙，汉族，海盐广陈（今嘉兴平湖广陈）人。曾任湖州掾、转运司幕、诸暨知县、提辖左帑。工诗善文，家富收藏，擅梅、兰、竹、石，尤精白描水仙；其画多用水墨，用笔劲利流畅，淡墨微染，风格秀雅，深得文人推崇。有书法墨迹《自书诗卷》，绘画《墨兰图》、《墨水仙图》、《岁寒三友图》等传世，著《彝斋文编》4卷。